ຢ່າງໜ້ອຍ 20 ຄົນເສຍຊີວິດ ໃນການໂຈມຕີ 3 ບັ້ນ ທົ່ວອັຟການີສຖານ
ຢ່າງໜ້ອຍ 12 ຄົນ ໃນຈໍານວນຜູ້ເສຍຊີວິດ ເປັນທະຫານແລະພະນັກງານສະຫະລັດ ໃນຂະນະທີ່ຄານາດາຢືນຢັນວ່າ ນຶ່ງໃນນັ້ນ ແມ່ນມາຈາກຄານາດາ.
ການໂຈມຕີສາມບັ້ນຂອງພວກກໍ່ການຮ້າຍເມື່ອວັນເສົາວານນີ້ຢູ່ທົ່ວອັຟການີສຖານນັ້ນ ທີ່ ຍັງຜົນໃຫ້ມີຜູ້ເສຍຊີວິດຢ່າງໜ້ອຍ 20 ຄົນ ແລະບາດເຈັບ ອີກຫລາຍຮ້ອຍຄົນ ເຫດການໂຈມຕີຄັ້ງທໍາອິດ ຄົນລະເບີດສະຫລະຊີບຄົນນຶ່ງ ໄດ້ຂັບລົດທີ່ ບັນທຸກລະເບີດ ແລ່ນເຂົ້າຕໍາຂະບວນລົດລໍາລຽງຂອງກຸ່ມເນໂຕ້ ໃນເມືອງຫຼວງຄາບູລ ໂດຍໄດ້ສັງຫານ 17 ຄົນ ແລະບາດເຈັບອີກຢ່າງໜ້ອຍ 8 ຄົນ ຖະແຫລງການສະບັບນຶ່ງຂອງກຸ່ມເນໂຕ້ກ່າວວ່າ ໃນຈໍານວນຜູ້ເສຍຊີວິດນັ້ນ ມີທະຫານຂອງຕົນ 5 ຄົນ ພວກຮັບເໝົາພົນລະເຮືອນ 8 ຄົນ ແລະ ຊາວອັຟການິສຖານ 4 ຄົນ ລາຍງານເວົ້າວ່າ ໃນຈໍານວນຜູ້ເສຍຊີວິດນັ້ນ ຢ່າງໜ້ອຍ 12 ຄົນເປັນ ທະຫານແລະພະນັກ ງານສະຫະລັດ ໃນຂະນະທີ່ກະຊວງປ້ອງກັນປະເທດຄານາດາໄດ້ຢືນຢັນວ່າ ນຶ່ງໃນນັ້ນແມ່ນ ມາຈາກຄານາດາ ເຫດການຕ່າງຫາກອີກບັ້ນນຶ່ງ ຢູ່ໃນເຂດພາກໃຕ້ຂອງອັຟການີສຖານ ກຸ່ມເນໂຕ້ເວົ້າວ່າ ທະຫານຂອງຕົນສາມຄົນເສຍຊີວິດ ເວລາຄົນຜູ້ນຶ່ງທີ່ ນຸ່ງເຄື່ອງແບບທະຫານກອງທັບແຫ່ ງຊາດອັຟການີສຖານ ໄດ້ໃຊ້ປືນ ຂອງຕົນ ຍິງກໍາລັງທະຫານອາຟການີສຖານແລະກໍາລັງ ປະສົມ ຜູ້ກ່ຽວກໍໄດ້ຖືກສັງຫານ ໃນເຫດການດັ່ງກ່າວ ແລະທີ່ເມືອງ Asadabad ເມືອງຫລວງຂອງແຂວງ Kunar ທາງພາກ ຕາເວັນອອກສຽງ ເໜືອຂອງປະເທດ ມືລະເບີດສະຫລະຊີບແມ່ຍິງຄົນນຶ່ງ ໄດ້ເຮັດໃຫ້ຊາວອາຟການີສຖານ ຫລາຍຄົນບາດເຈັບ ກ່ອນຈະຖືກສັງຫານ ຢູ່ນອກໂຮງການລັດຖະບານ ກຸ່ມຕາລີບານໄດ້ອ້າງເອົາຄວາມຮັບຜິດຊອບສໍາລັບທັງການໂຈມຕີທີ່ຄາບູລ ແລະ ແຂວງ Kunar